
Automatiškai sugeneruotas aprašymas]

ATVIRO KONKURSO
SPECIALIOSIOS PIRKIMO SĄLYGOS (SPS)

[bookmark: _Toc335201954][bookmark: _Toc147739116]BENDROSIOS NUOSTATOS 
1.1. Vadovaujantis VPĮ 83 straipsnio nuostatomis, Pirkimas atliekamas kitos Perkančiosios organizacijos vardu. Įgaliojusi organizacija – Vilniaus miesto savivaldybės administracija. 
1.2. Atsižvelgiant į tai, kad Įgaliojusi organizacija yra klasikinio sektoriaus Perkančioji organizacija, Pirkimas vykdomas vadovaujantis VPĮ nuostatomis.
1.3. Stebėtojai dalyvauti Komisijos posėdžiuose nėra kviečiami.
1.4. Vykdomas skelbiamas tarptautinės vertės pirkimas.
1.5. Išankstinis skelbimas apie pirkimą nebuvo skelbiamas.
1.6. Pirkimo dokumentai Tiekėjams pateikiami lietuvių kalba.
1.7. Pirkimas vykdomas CVP IS priemonėmis. Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis. 
1.8. Šio Pirkimo metu nebus vykdomos Derybos. 
1.9. Tiesioginio atsiskaitymo su Subtiekėjais tvarka nurodyta Sutartyje.
1.10. Pirkimas nevykdomas per CPO LT katalogą, nes  CPO LT katalogo  modulyje nėra galimybės įsigyti paslaugų, atitinkančių 2024 m. lapkričio 1 d. įsigaliojusį reglamentavimą. 
1.11. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1 punktu (-ais). Aplinkos apsaugos kriterijai nustatyti SPS priede Nr. 6 „Projektavimo paslaugų sutarties projektas“.
1.12. Šio Pirkimo metu yra parengtas Sutarties projektas.
1.13. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta SPS 6 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
1.14. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, SPS reikalavimus atitinkančiais, subjektais. 

[bookmark: _Toc335201955]PIRKIMO OBJEKTAS
2.1. Pirkimo objektas – Mokslo paskirties pastato, Kazliškių g. 4, Vilniuje, projektinių pasiūlymų, techninio darbo projekto parengimo ir statinio projekto vykdymo priežiūros paslaugos (toliau tekste – Paslaugos).
2.2. Pirkimo objektas į pirkimo objekto dalis neskaidomas.
2.3. Tarptautinės vertės pirkimo objekto neskaidymo į dalis argumentai:
2.3.1. Vadovaujantis Lietuvos Respublikos statybos įstatymo 36 str. 3 d. statinio projekto vykdymo priežiūrą (statybos metu) statinio projektuotojo pavedimu atlieka statinio projekto rengėjas pagal statytojo (užsakovo) ir statinio projektuotojo sutartį.
2.4. Šiame Pirkime neleidžiama pateikti Alternatyvių Pasiūlymų. 
2.5. Pirkėjas pagal poreikį organizuos susitikimus su Tiekėjais dėl mokslo paskirties pastato (mokyklos) Kazliškių g. 4, Vilniuje (toliau tekste - Objektas) apžiūros. Objekto apžiūra bus vykdoma dalyvaujant Pirkėjo atstovui. Tokie susitikimai su Dalyviais bus vykdomi ne vėliau kaip likus 4 darbo dienoms iki Pasiūlymų pateikimo termino pabaigos. Dalyviai, norintys susipažinti su Objektu, CVP IS priemonėmis turi pateikti prašymą, nurodydami pageidaujamą susitikimo laiką. Pirkėjas turi teisę su Dalyviu suderinti kitą, nei jo prašyme nurodytą, susitikimo laiką.  
2.6. Tiekėjo siūlomos prekės (įskaitant prekių gamintojus), paslaugos ar darbai negali kelti grėsmės nacionaliniam saugumui.
2.7. Parengto projekto preliminari statybos skaičiuojamoji kaina  – 10 400 000,00 Eur (dešimt milijonų keturi šimtai tūkstančių Eur 00 ct) be PVM. Į preliminarią skaičiuojamąją kainą įtrauktos visos aplinkos tvarkymo ir kitos su objekto statyba susijusios išlaidos, bet neįtrauktos pastato baldų, kilnojamosios įrangos pirkimo išlaidos bei už sklypo ribų projektuojamų sprendinių išlaidos, kurios reikalingos projekto įgyvendinimu. Statybos kainos biudžetas paskaičiuotas vadovaujantis UAB  „SISTELA“ statinių ir inžinerinių tinklų statybos skaičiuojamosios kainos kainynu.


[bookmark: _Toc335201956]KANDIDATŲ PAŠALINIMO PAGRINDŲ, KVALIFIKACIJOS REIKALAVIMŲ TIKRINIMAS 
3.1. Tiekėjas, taip pat visi ūkio subjektų grupės nariai, jei pasiūlymą teikia ūkio subjektų grupė, kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (EBVPD, SPS priedas Nr. 2) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Pašalinimo pagrindų nebuvimą. Kvalifikacijos reikalavimai, Pašalinimo pagrindai pateikiami SPS priede Nr. 3 ir 4 prieduose. 
3.2. Jeigu Tiekėjas remiasi Ūkio subjektų pajėgumais, Tiekėjas turi pateikti Ūkio subjektų užpildytą ir pasirašytą EBVPD (SPS priedas Nr. 2), espd.reply.xml arba pdf formatu, patvirtinantį Ūkio subjekto Pašalinimo pagrindų nebuvimą ir, jei taikoma, atitikimą Kvalifikaciniams reikalavimams. 
3.3. Jeigu Tiekėjas ar jo Ūkio subjektas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Tiekėjo (Ūkio subjekto) deklaracija, jeigu jo šalyse nenaudojama priesaikos deklaracija. Oficiali Tiekėjo (Ūkio subjekto) deklaracija turi būti patvirtinta valstybės narės ar Tiekėjo (Ūkio subjekto) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.4. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d.
3.5. Kai Tiekėjas remiasi Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, taikomos BPS 5.21 punkto nuostatos.
3.6. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Tiekėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.

[bookmark: _Toc335201957]REIKALAVIMAI PASIŪLYMŲ PATEIKIMUI 
4.1. Pasiūlymą reikia pateikti CVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 13 skyriuje nustatyta tvarka. 
4.2. Pasiūlyme Tiekėjas turi pateikti:
4.2.1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais);
4.2.2. užpildytą ir pasirašytą EBVPD;
4.2.3. Užpildytą (-us) ir pasirašytą (-us) Specialiųjų sąlygų 8 priedą „Parengtų projektų (įvykdytų sutarčių) sąrašas“ (ekonominis naudingumas);
4.2.4. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
4.2.5. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[footnoteRef:2]; [2:  Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos.] 

4.2.6. dokumentai, įrodantys, kad ūkio subjekto, kurio pajėgumais tiekėjas remiasi, ištekliai jam bus prieinami per visą sutartinių įsipareigojimų vykdymo laikotarpį.
4.2.7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.
4.2.8. pasiūlyme nurodytų specialistų (kvazisubtiekėjų), kuriuos laimėjimo ir sutarties sudarymo atveju planuojama įdarbinti, ketinimų protokolai (susitarimai) ar kiti dokumentai (jei pasitelkia) (Pasiūlymo formos priedas Nr. 4);
4.2.9. jei Tiekėjas pasitelkia Trečiuosius asmenis, dokumentus, įrodančius, kad atitinkamomis konkrečiomis Trečiojo asmens priemonėmis jis galės naudotis visu Sutarties vykdymo laikotarpiu.
4.2.10. dalyvio deklaracija dėl atitikties Reglamento reikalavimui (SPS 9 priedas);
4.3. SPS 4.2.6-4.2.9 papunkčiuose prašomi dokumentai (įrodymai) turi būti dvišaliai. Tokie dokumentai gali būti: preliminarios sutartys, ketinimų protokolai, deklaracijos arba kiti lygiaverčiai dokumentai, patvirtinantys, kad laimėjus pirkimą, pirkimo sutarties vykdymo metu Tiekėjui bus prieinami kito Ūkio subjektų ir/ar Trečiųjų asmenų ir/ar Subtiekėjų ištekliai. 
4.4. Esant neatitikimams tarp Pasiūlymo formoje ir kituose Dalyvio kartu su Pasiūlymu pateiktuose dokumentuose nurodytos Dalyvio siūlomos Pasiūlymo kainos, galutine Pasiūlymo kaina yra laikoma Pasiūlymo formoje nurodyta kaina.
4.5. Pirkėjas, gavęs Pasiūlymą kitomis nei SPS 4.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
4.6. Pasiūlymas turi būti pateikiamas lietuvių kalba. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu Pirkėjui kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir Pirkėjui pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, Pirkėjo atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą Pirkėjas gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.

PASIŪLYMŲ NAGRINĖJIMAS IR VERTINIMAS
1.1. Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų - kainos ar sąnaudų ir kokybės santykį. Pasiūlymų ekonominio naudingumo vertinimo metodika pateikiama SPS Priede Nr. 7.
1.2. Maksimali pirkimui skirta lėšų suma nėra viešinama.

[bookmark: _Toc335201958][bookmark: _Toc329439533]PASIŪLYMŲ GALIOJIMO UŽTIKRINIMAS

0. Tiekėjai kartu su Pasiūlymu turės pateikti Pasiūlymų galiojimo užtikrinimą (banko garantiją arba draudimo bendrovės besąlyginį ir neatšaukiamą laidavimo raštą). Pasiūlymo galiojimo užtikrinimo dydis – 1 (vienas) proc. Sutarties kainos EUR be PVM. Reikalavimai Pasiūlymų galiojimo užtikrinimui nurodyti BPS 9 skyriuje.
0. Tuo atveju, jei Pasiūlymo galiojimas užtikrinamas pateikiant banko išduotą Pasiūlymo galiojimo užtikrinimo garantiją, tokia garantija turi būti išduota Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko. Jeigu teikiama Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje neregistruoto tarptautinio banko garantija, bankas turi turėti ne žemesnį nei BBB pagal „Fitch Ratings“ agentūrą (arba „Standard&Poor’s“ arba „Moody’s“ reitingo agentūrų atitikmenį) ilgalaikio skolinimosi reitingą. Reitingą turi atitikti bankas, kuris išdavė garantiją, arba bendrovių grupė, kuriai jis priklauso. Banko garantija teikiama rašytine forma.
0. Tuo atveju, jei Pasiūlymo galiojimas užtikrinamas pateikiant draudimo bendrovės besąlyginį ir neatšaukiamą laidavimo raštą, toks raštas turi būti išduotas draudimo bendrovės, kuriai suteiktas tarptautinės reitingų agentūros patvirtintas investicinio lygio reitingas yra ne mažesnis už vieną iš išvardytų: BBB pagal agentūros „Standard&Poor’s“; BBB pagal agentūros „Fitch IBCA“; Baa2 pagal agentūros „Moody’s“; B++ agentūros „A.M. Best“. Jeigu draudimo įmonė nėra reitinguota, tai ji bus laikoma priimtina tuo atveju, kai aukščiau minėti reitingai yra suteikti draudimo įmonės pagrindiniam akcininkui, kuriam priklauso ne mažiau kaip 50 procentų draudimo įmonės akcijų.

SUTARTIES ĮVYKDYMO UŽTIKRINIMAS

7.1. Ne vėliau kaip per 10 (dešimt) darbo dienų nuo Sutarties pasirašymo dienos Laimėjęs Dalyvis pateikia Įgaliojusiai organizacijai Sutarties ir SPS reikalavimus atitinkantį Sutarties įvykdymo užtikrinimą. Reikalavimai Sutarties įvykdymo užtikrinimui nustatyti Sutartyje. Sutarties įvykdymo užtikrinimas turi galioti ne trumpiau, negu galioja pati Sutartis. Sutarties įvykdymo užtikrinimo dydis – 5 (penkių) proc. nuo Laimėjusio Dalyvio pasiūlymo kainos Eur su PVM.“
7.2. Ne vėliau kaip per 10 (dešimt) darbo dienų nuo Įgaliojusios organizacijos ar Pirkėjo raštiško pranešimo pradėti teikti Projekto vykdymo priežiūros paslaugas gavimo Laimėjęs Dalyvis pateikia ​ Įgaliojusiai organizacijai Sutarties reikalavimus atitinkantį Sutarties įvykdymo užtikrinimą Projekto vykdymo priežiūros paslaugų teikimo laikotarpiui. Reikalavimai Sutarties įvykdymo užtikrinimu galiojimo terminai nustatyti Sutarties projekto 12 skyriuje. Sutarties įvykdymo užtikrinimo Projekto vykdymo priežiūros paslaugoms dydis – ​ ne mažiau kaip 3 (trys) proc. nuo Projekto vykdymo priežiūros paslaugų gairės kainos (Eur su PVM).

SUTARTIES KAINA
1.3. [bookmark: _Hlk114744280]Su Laimėjusiu Dalyviu sudaromos Sutarties Pradinės sutarties vertė bus lygi Laimėjusio Dalyvio Pasiūlymo kainai Eur be PVM.

PRIEDAI
[bookmark: _Ref274738013][bookmark: _Ref316455210]Priedas Nr. 1 – Techninė užduotis su priedais.
Priedas Nr. 2 – EBVPD forma pildymui (espd.request.xml).
Priedas Nr. 3 – Pašalinimo pagrindai. 
Priedas Nr. 4 – Kvalifikacijos reikalavimai.
Priedas Nr. 5 – Pasiūlymo forma.
Priedas Nr. 6 – Projektavimo paslaugų sutarties projektas. 
Priedas Nr. 7 – Pasiūlymų ekonominio naudingumo vertinimo metodika.
Priedas Nr. 8 – Parengtų projektų (įvykdytų sutarčių) sąrašas.
Priedas Nr. 9 – Dalyvio deklaracija dėl atitikties Reglamento reikalavimui.

[bookmark: _Hlk65153137]Rengė: Rasa Prieskienė, tel. nr.+370 62177567, el. paštas rasa.prieskiene@vilniausvystymas

